
Riigihanke „Narva Külastuskeskuse sisustuse ostmine” (120255) 

avatud hankemenetluse tulemuste kinnitamine

1. Asjaolud ja menetluse käik
Narva Linnavalitsuse (NLV) 25.08.2010 korraldusega nr 1029-k kinnitati riigihanke Narva „Külastuskeskuse sisustuse ostmine“ hankedokumendid (HD) ning tehti Narva Linnavalitsuse Linnavara- ja Majandusametile (LVMA) ülesandeks viia läbi avatud hankemenetlus. LVMA avaldas 30.08.2010 riiklikus riigihangete registris hanketeate viitenumbriga 120255. Riigi-hange oli jaotatud ühe hankemenetluse raames neljaks osaks järgmiselt: 1. osa – Mööbel; 2. osa – Kontoritehnika; 3. osa – Audiogiidid; 4. osa – Viidad ja kaardid.
15.09.2010 avas Narva Linnavalitsuse 29.12.2005 korraldusega nr 1400-k „Riigihanke konkursi-komisjoni koosseisu kinnitamine“ moodustatud riigihanke konkursikomisjon tähtaegselt lae-kunud pakkumustega ümbrikud ning kontrollis nõutud pakkumusvormide ja kvalifikatsiooni-dokumentide olemasolu. Hankekomisjoni 04.10.2010 koosolekul toimus pakkujate kvalifit-seerimine, pakkumuste vastavaks tunnistamine ja eduka pakkumuse väljaselgitamine. 

Lähtudes eeltoodust ning juhindudes Narva Linnavalitsuse 08.03.2006 määruse nr 298 „Riigi-hangete läbiviimise reglement” § 16 p-st 1 esitab riigihanke eest vastutav isik hankemenetluse tulemused Narva Linnavalitsusele kinnitamiseks.
2. Õiguslikud alused

Narva Linnavalitsuse 08.03.2006 määruse nr 298 „Riigihangete läbiviimise reglement” (edas-pidi Reglement) § 10 p-de 1-3 kohaselt pärast konkursipakkumiste pakendite avamist riigi-hanke konkursikomisjon kvalifitseerib pakkujad, võrdleb ja hindab pakkumisi ning teeb otsuse eduka pakkumise kohta. Reglemendi § 16 p-st 1 tulenevalt kinnitab hankemenetluse tulemu-sed Narva Linnavalitsus. 
3. Otsus
Kinnitada riigihanke «Külastuskeskuse sisustuse ostmine» (viitenumber: 120255) avatud hanke-menetluse tulemused, vastavalt juurdelisatud Narva Linnavalitsuse riigihanke konkursikomis-joni protokollidele, järgmiselt: 
3.1. Riigihanke I osas „Mööbel“ kinnitada võitjaks Sisustusarhitekt OÜ (reg 11236378) pakkumuse maksumusega 367 192,80 krooni (koos käibemaksuga);

3.2. Riigihanke II osas „Kontoritehnika“ lugeda hankemenetlus kõigi pakkujate kvalifitseerimata jätmisega lõppenuks;

3.3. Riigihanke III osas „Audiogiidid“ kinnitada võitjaks ImExpo OÜ (reg 10922189) & Karu Consulting OÜ (reg 11313452) ühispakkumuse maksumusega 270 000,00 krooni (koos käibemaksuga);

3.4. Riigihanke IV osas „Viidad ja kaardid“ lugeda hankemenetlus pakkumuste esitamata jätmisega lõppenuks.
4. Rakendussätted

4.1. Käesolev korraldus jõustub 06.10.2010.a.
4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.

